Mjerenje vremena

1. Jedan je znanstvenik svijet obišao za 90 dana. Koliko je to mjeseci, tjedana i sati?

2. Ante svaki dan tri puta pretrči stazu od 500 m. Da bi stazu pretrčao jedanput, potrebno mu je 12 minuta. Koliko je vremena potrošio na trčanje u mjesecu travnju?

3. Vlak je sa željezničkoga kolodvora u Zagrebu krenuo prema Rijeci točno u 5 h i 18 min. Na putu do Rijeke zaustavio se 18 puta na 7 minuta. U Rijeku je stigao u 18 sati i 7 minuta. Koliko traje vožnja vlakom bez stajanja?

4. Jurica je igrani film počeo gledati u 19 sati i 45 minuta. Tijekom filma 5 su puta prikazane reklame u trajanju od 8 minuta. Koliko je trajao samo film bez reklama ako je njegovo prikazivanje završilo u 22 sata i 38 minuta?

5. Seljak treba raditi 12 dana po 8 sati da bi okopao cijeli vinograd. Koliko je seljaka potrebno ako se vinograd želi okopati za 4 sata?

6. Jedna knjiga ima 875 stranica, a druga 192 stranice više. Jurica jednu stranicu pročita za 7 minuta. Za koliko će sati i minuta pročitati obje knjige?

7. Fran je jednu ogradu bojio od 11 sati i 30 minuta do 16 sati i 40 minuta. Koliko će mu vremena trebati da oboji 732 ograde?

8. Ako jedan zidar za 18 minuta napravi 19 dm² zida, koliku će površinu za isto vrijeme zazidati 408 radnika? Koliko je to sati?

9. Vlak iz Zagreba i vlak iz Rijeke putuju jedan prema drugome. Vlak iz Zagreba vozi 60 km/h, a iz Rijeke 40 km/h. Dužina pruge od Zagreba do Rijeke je 300 km. Kad će se vlakovi susresti?

10. Jedan bumbar može preletjeti 25 m u minuti. Koliko mu treba vremena da preleti udaljenost od 98 km? Koliko je to sati i minuta?